(Tämä on mallikirje verkkopalvelun käyttöönotosta. Voit muokata kirjeen yrityksenne tarpeisiin soveltuvaksi ja toimittaa palkkalaskelmien saajille.)

**Hyvä työntekijämme,**

Olemme tehneet ohjelmistotoimittajamme Accountor Finago Oy:n kanssa sopimuksen verkkopalkkalaskelmien käyttöönotosta.

Verkkopalkka on sähköinen palkkalaskelma, joka tarjoaa työntekijälle omat palkkatiedot nähtäväksi sähköisesti verkkopankin kautta. Palvelun käyttöön tarvitset vain Internet-yhteyden ja verkkopankkitunnukset.

**Miksi sähköinen palkkalaskelma?**

Olemme kehittäneet organisaatiomme toimintaa siirtymällä sähköisiin palkkalaskelmiin. Henkilöstöllemme tämä tarjoaa mahdollisuuden ajasta ja paikasta riippumattomaan palkkalaskelmien katseluun ja aikaisempien palkkalaskelmien arkistointiin. Palkkalaskelmat säilytetään verkkopalkkapalvelussa 3 vuotta. Palkkalaskelmat voi tulostaa paperille.

Sähköinen palkkalaskelma on turvallinen, koska tietoliikenne on salattu ja käyttäjä tunnistetaan verkkopankkitunnuksilla.

**Kuinka saat palkkalaskelmasi sähköisesti?**

Kun käytössäsi on pankin verkkopankkitunnukset, voit ottaa heti verkkopalkan käyttöösi. Mikäli verkkopankkisi tarjoaa useita Verkkopalkkavaihtoehtoja, saat oman palkkalaskelmasi esiin valitsemalla Apixin verkkopalkan.

Palvelun toiminta verkkopankissa vaihtelee pankeittain, joten yleistä ohjetta palvelun käyttöön ei voida antaa. Asiaa voi tiedustella omasta pankista.

**Mistä saat lisää tietoa?**

Palkanlaskentamme auttaa edelleen palkanmaksuun liittyvissä asioissa.

Verkkopalkasta ja -pankista saat lisätietoa myös omasta pankistasi.

**Tervetuloa sähköisen palkkalaskelman käyttäjäksi!**